《晴日登盍簪楼用海屿韵纪兴 其三》
明代·霍与瑕

倚栏犹自北风寒，忽忆皇都旧跨鞍。僻地且便新作业，有人来劝强为官。

诗篇一一从头和，奥灶纷纷冷眼看。种竹南园方十亩，龙孙迟尔长千竿。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。